Ljósmyndasýningin Industria verður opnuð á Mokka Kaffi fimmtudaginn 19. september og stendur til 23. október . Þar sýnir Karl R. Lilliendahl listljósmyndari , svart / hvítar ljósmyndir sem teknar eru í Feneyjum , Berlín og Reykjavík . Latneski titillinn Industria er tilvísun í iðnað , enda kallar myndefnið á hugrenningar um áhrif iðnbyltingar í nútíð og fortíð . Grófir kranar hvíla arma sína og tannhjól stóriðnaðar standa föst . Á meðan fljúga fuglar frjálsir um og minna á samspil manns og náttúru . Hugleiðingar um stöðu hnattrænnar þróunar , loftslagsmál og framtíð atvinnulífs við upphaf hinnar svokölluðu fjórðu iðnbyltingar , liggja að baki myndunum . Industria er þrettánda einkasýning Karls og hans önnur sýning á Mokka . Karl hefur verið búsettur í Osló undanfarin ár , þar sem hann hefur meðal annars unnið við framleiðslu á sjónvarpsefni hjá norska ríkissjónvarinu , NRK ásamt því að sýna ljósmyndir víða um Skandinavíu